***Тема:*** ***Кунак булсаң, тыйнак бул***

***Максат:*** 1. Укучыларны табын янында үз-үзеңне тоту

кагыйдәләре белән таныштыру, сүзлек байлыкларын

арттыру.

2. Укучыларның әйләнә тирәне танып белүләрен арттыру, сөйләм телен үстерү.

3. Әдәплелек, әхлаклылык сыйфатлары тәрбияләү.

***Җиһазлау:*** интерактив такта, компьютер, “Сәләт”программасы,

рәсемнәр, китаплар.

***Дәрес барышы***

1. ***Оештыру, уңай атмосфера тудыру***

*а.Укучылар белән исәнләшү.*

-Исәнмесез, укучылар! Хәерле иртә! Кәефләрегез ничек?

Татар теле дәресен башлыйбыз. Бүген дәрестә кем дежур?

*б.Дежур укучы белән әңгәмә.*

- Бүген ничәнче число?

- Атнаның ничәнче көне?

- Бүген кайсы көн?

- Барлык укучылар да сыйныфтамы?

- Өй эше ничәнче күнегү?

- Син йокларга сәгать ничәдә ятасың?

- Иртән сәгать ничәдә торасың?

- Мәктәптә дәресләр сәгать ничәдә башлана?

1. ***Белемнәрне актуальләштерү***

* Укучылар, без алдагы дәрестә нәрсә өйрәндек әле?
* Дөрес, савыт-сабалар белән таныштык. Әйдәгез әле, тиз генә аларны искә төшереп китик (3-14 нче слайдларда савыт-саба рәсемнәре чыгып бара, укучылар атап бара).

- Ә хәзер үз-үзебезне тикшереп карыйк һәм диктор артыннан савыт-саба исемнәрен кабатлап барыйк.

***3.Белем һәм күнекмәләрне ныгыту***

а) - Яңа кабатлаган сүзләр белән сүзтезмәләр төзик.

15 нче слайдта ике баганада сүзләр бирелә. Шуларны парлап язалар.

аш аш ит

өлеш тәлинкә(се) десерт кашык(гы) ипи пычак(гы)

чәй чәй май

* Бу сүзтезмәләрне тәрҗемә итегез (тәрҗемә итәләр).

б) - Әлеге сүзтезмәләр белән җөмләләр төзик әле. ( 16 нчы слайдта түбәндәге җөмләләр чыга). Ашны ... салалар. Ипине ... белән кисәләр. Майны ... белән кисәләр. Салатны ... салалар. Шикәрне ... белән бутыйлар.

***Ярдәмче сүзләр***: өлеш тәлинкәсенә, чәй кашыгы, май пычагы, пычак, аш тәлинкәсенә.

в) 17 нче слайдта табын рәсеме

* Укучылар сез өстәлдә нәрсәләр күрәсез?
* Бу аш өстәлеме, чәй өстәлеме?
* Ни өчен шулай уйлыйсыз?
* Укучылар, ә без үзебезне табын янында тота беләбезме соң?

г) Табында үз-үзеңне тоту кагыйдәләре белән танышып китик әле

*Табын янына хуҗалар рөхсәте белән генә утырырга мөмкин.*

*Өстәл янында төз утырырга кирәк.*

*Салфетканы тез өстенә куялар.*

*Өстәлдәге ризык синнән ерак булса, күршеңнән сора.*

*Пычак,кашык, чәнечкене ашъяулыкка куялар.*

*Ризыкны ашап бетерергә кирәк.*

*Табын янында тыныч утырырга кирәк.*

*Чәнечкене уң кулга, пычакны сул кулга тоталар.*

*Табын яныннан башка кунаклар белән бергә торып китәләр.*

* Мин сезне Риза Фәхретдиннең табын янында үз-үзеңне тоту кагыйдәләре белән таныштырасым килә( 18 нче слайдта Риза Фәхретдин киңәшләре).
* Ә кем соң ул Риза Фәхретдин?
* Дөрес, ул безнең якташыбыз, ул – тәрбияче, аның бик күп китаплары бар (укытучы Риза Фәхретдиннең китапларын күрсәтә). Кагыйдәләр кычкырып укыла, дәфтәргә языла.

Физкульминутка

*Ишкәк ишә ишкәкче,*

*Иделләргә җитмәкче.*

*Агым суга каршы барып*

*Дулкыннарны җиңмәкче.*

*Кояш елмая күктә,*

*Су өсте җем-җем итә.*

*Ишкәк ишү, суда йөзү*

*Кулларны көчле итә.*

г) – Дәреслекнең 28 нче битендәге 4 нче күнегүне карыйк, биреме белән танышыйк (язмача дәфтәрләрдә эшлиләр).

- Димәк, тәлинкәнең уң ягына нәрсә куябыз?

- Ә сул ягына?

- Тәлинкәнең алдына?

д) Интерактив тактада эшләү

Нәрсә белән? – Чем?

Шулпа һәм ашларны  ашыйлар.

Итле ризыкларны  вак кисәкләргә кисәләр һәм  ашыйлар.

Тортлар һәм бисквитны  ашыйлар.

Авызны һәм кулларны  сөртәләр.

Тәрҗемә итәбез һәм дәфтәрләргә язабыз.

***Әдәби минут***

Укытучы Шәүкәт Галиевнең “Тамаша”шигырен яттан укый. Шуның нигезендә укучылар белән әңгәмә кора.

***“Табын янында” уены.***

2 укучы чыгып, табын янында үз-үзләрен тоту кагыйдәләрен күрсәтәләр( Укучылар алдында өстәл, 1 нче укучы 2 нче укучыга табын әзерләү киңәшләре бирә).

- Башта өлеш тәлинкәсен куябыз;

- Аның өстенә аштәлинкәсен;

- Уң ягына пычак, аш кашыгы;

- Сул ягына чәнечке;

- Каршысына ипи тәлинкәсен куябыз.

1. ***Йомгаклау, билге кую***

* Укучылар без бүгенге дәрестә нәрсәләр турында белдек?
* Табын янында үз-үзеңне ничек тотарга?

Өй эше: Р.Фәхретдин кагыйдәләрен өйрәнеп килергә.